title: Komisijas Direktīva 2011/66/ES ( 2011. gada 1. jūlijs ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu 4,5-dihloro-2-oktil-2H-izotiazol-3-onu  Dokuments attiecas uz EEZ

text:
               2.7.2011

               LV

               Eiropas Savienības Oficiālais Vēstnesis

               L 175/10

         KOMISIJAS DIREKTĪVA 2011/66/ES
   (2011. gada 1. jūlijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu 4,5-dihloro-2-oktil-2H-izotiazol-3-onu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, I A vai I B pielikumā. 4,5-dihloro-2-oktil-2H-izotiazol-3-ons ir minētajā sarakstā.

               (2)

               Saskaņā ar Regulu (EK) Nr. 1451/2007 4,5-dihloro-2-oktil-2H-izotiazol-3-ons novērtēts atbilstoši Direktīvas 98/8/EK 11. panta 2. punktam izmantošanai koksnes konservantos, kas ir minētās direktīvas V pielikumā definētais 8. produktu veids.

               (3)

               Par ziņotāju dalībvalsti tika izraudzīta Norvēģija, kas saskaņā ar Regulas (EK) Nr. 1451/2007 14. panta 4. un 6. punktu 2008. gada 8. septembrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Ziņojumā ietvertos konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2010. gada 16. decembrī ir iekļāvusi novērtējuma ziņojumā.

               (5)

               Veikto pārbaužu rezultāti liecina, ka biocīdie produkti, kurus izmanto par koksnes konservantiem un kuri satur 4,5-dihloro-2-oktil-2H-izotiazol-3-onu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi 4,5-dihloro-2-oktil-2H-izotiazol-3-onu iekļaut minētās direktīvas I pielikumā.

               (6)

               Savienības mērogā nav novērtēti visi iespējamie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nebija pārstāvēti riska novērtējumā Savienības mērogā, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā cilvēka veselībai konstatētos riskus, ir lietderīgi noteikt, ka rūpnieciskiem vai profesionāliem lietojumiem paredzētiem produktiem ir paredzētas drošas darba metodes un tos drīkst lietot tikai izmantojot individuālos aizsardzības līdzekļus, ja vien pieteikumā par atļauju izmantot produktu nav pierādīts, ka risku rūpnieciskiem vai profesionāliem lietotājiem var samazināt līdz pieļaujamam līmenim, izmantojot citus līdzekļus.

               (8)

               Ņemot vērā attiecībā uz ūdens vidi un sauszemi konstatētos riskus, ir lietderīgi paredzēt, ka tikko apstrādāta koksne pēc apstrādes tiek glabāta nojumē un/vai uz stingras ūdensnecaurlaidīgas pamatnes, un ka jebkādas noplūdes no produktu lietojumiem, ko izmanto kā koksnes konservantus un kas satur 4,5-dihloro-2-oktil-2H-izotiazol-3-onu, tiek savākti atkārtotai izmantošanai vai iznīcināšanai.

               (9)

               Nepieņemami riski attiecībā uz vidi tika konstatēti dažādos scenārijos, izmantojot apstrādātu koksni, kas nav apsegta un nesaskaras ar zemi un kas ir pastāvīgi pakļauta laikapstākļu ietekmei vai arī ir aizsargāta no laikapstākļu ietekmes, bet ir pakļauta mitruma iedarbībai (3. lietošanas grupa, kā definējusi ESAO (3)) un koksne, kas saskaras ar saldūdeni (4. lietošanas grupa, kā definējusi ESAO (4)). Ir lietderīgi noteikt, ka produktus nav atļauts lietot koksnes apstrādei, kura paredzēta minētajiem lietojumiem, ja vien netiek iesniegti dati, kuri apliecina, ka produkts atbildīs Direktīvas 98/8/EK 5. panta un VI pielikuma prasībām, vajadzības gadījumā piemērojot pienācīgus riska mazināšanas pasākumus.

               (10)

               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur 4,5-dihloro-2-oktil-2H-izotiazol-3-onu, un lai kopumā veicinātu biocīdo produktu tirgus sekmīgu darbību.

               (11)

               Pirms aktīvās vielas iekļaušanas Direktīvas 98/8/EK I pielikumā jāparedz pietiekami ilgs laiks, kurā dalībvalstis un citas ieinteresētās aprindas varētu sagatavoties ar to saistīto jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (12)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai.

               (13)

               Tādēļ atbilstīgi jāgroza Direktīva 98/8/EK.

               (14)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2012. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2013. gada 1. jūlija.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai tiesību aktu svarīgāko noteikumu tekstu, ko tās pieņem jomā, uz ko attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2011. gada 1. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  ESAO ar emisiju attīstības scenārijiem saistītie dokumenti (OECD series on emission scenario documents), Nr. 2, Emisiju attīstības scenārijs attiecībā uz koksnes konservantiem (Emission Scenario Document for Wood Preservatives), 2. daļa, 64. lpp.

      (4)  Ibid.

      PIELIKUMS
      Direktīvas 98/8/EK I pielikumā iekļauj šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produktu veids

                     Īpaši noteikumi (1)

                     “44

                     4,5-dihloro-2-oktil-2H-izotiazol-3-ons

                     4,5-dihloro-2-oktil-izotiazol-3(2H)-ons
                     EK Nr. 264-843-8

                        CAS Nr.: 64359-81-5

                     950 g/kg

                     2013. gada 1. jūlijs

                     2015. gada 30. jūnijs

                     2023. gada 30. jūnijs

                     8

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti riska novērtējumā Savienības mērogā.
                     Produktus nedrīkst atļaut izmantot, lai apstrādātu koksni, kas ilgstoši pakļauta laikapstākļu ietekmei, aizsargāta no laikapstākļu ietekmes, bet ir pastāvīgi pakļauta mitruma iedarbībai vai saskaras ar saldūdeni, ja nav iesniegti dati, kas liecina, ka produkts atbilst 5. pantā un VI pielikumā noteiktajām prasībām, ja vajadzīgs, izmantojot attiecīgus riska mazināšanas pasākumus.
                     Dalībvalstis nodrošina, ka atļaujas piešķir ar šādiem nosacījumiem.

                                 1)

                                 Produktiem, kas atļauti rūpnieciskiem un/vai profesionāliem lietojumiem, jāparedz drošas darba metodes un tie jālieto, izmantojot atbilstošus individuālās aizsardzības līdzekļus, ja vien pieteikumā produkta atļaujas saņemšanai nav datu, kas liecina, ka risku rūpnieciskiem un/vai profesionāliem lietotājiem līdz pieļaujamam līmenim var samazināt ar citiem līdzekļiem.

                                 2)

                                 Uz atļauto produktu marķējuma un vajadzības gadījumā drošības datu lapās norāda, ka tikko apstrādāta koksne pēc apstrādes uzglabājama zem nojumes un/vai uz ūdensnecaurlaidīgas pamatnes, lai novērstu tiešu noplūdi augsnē vai ūdenī, un ka produktu noplūdes jāsavāc atkārtotai izmantošanai vai iznīcināšanai.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Komisijas Direktīva 2010/33/ES ( 2010. gada 21. maijs ) par spāņu teksta labojumu Padomes Direktīvā 2001/112/EK, kas attiecas uz pārtikai paredzētām augļu sulām un dažiem līdzīgiem produktiem

text:
               22.5.2010

               LV

               Eiropas Savienības Oficiālais Vēstnesis

               L 126/23

         KOMISIJAS DIREKTĪVA 2010/33/ES
   (2010. gada 21. maijs)
   par spāņu teksta labojumu Padomes Direktīvā 2001/112/EK, kas attiecas uz pārtikai paredzētām augļu sulām un dažiem līdzīgiem produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2001. gada 20. decembra Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem (1), un jo īpaši tās 7. pantu,
   tā kā:

               (1)

               Pēc Komisijas Direktīvas 2009/106/EK (2), kas groza Padomes Direktīvu 2001/112/EK, pieņemšanas 2009. gada 14. augustā Direktīvas 2001/112/EK V pielikuma spāņu tekstā ieviesusies kļūda, kas ir jāizlabo. Labojums neattiecas uz tekstu pārējās valodās.

               (2)

               Tāpēc Direktīva 2001/112/EK attiecīgi jālabo.

               (3)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Attiecas tikai uz spāņu tekstu.
   2. pants
   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2011. gada 1. janvārim. Dalībvalstis tūlīt dara zināmu Komisijai minēto noteikumu tekstus.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 21. maijā

            Komisijas vārdā –

            priekšsēdētājs

         José Manuel BARROSO

      (1)  OV L 10, 12.1.2002., 58. lpp.

      (2)  OV L 212, 15.8.2009., 42. lpp.


title: Padomes Direktīva (1969. gada 8. decembris) par kartupeļu nematodes kontroli

text:
Svarīgs juridisks paziņojums

|

31969L0465

Oficiālais Vēstnesis L 323 , 24/12/1969 Lpp. 0003 - 0004 Speciālizdevums somu valodā: Nodaļa 3 Sējums 2 Lpp. 0251  Speciālizdevums dāņu valodā: Sērija I Nodaļa 1969(II) Lpp. 0547  Speciālizdevums zviedru valodā: Nodaļa 3 Sējums 2 Lpp. 0251  Speciālizdevums angļu valodā: Sērija I Nodaļa 1969(II) Lpp. 0563  Speciālizdevums grieķu valodā Nodaļa 03 Sējums 5 Lpp. 0021  Speciālizdevums spāņu valodā: Nodaļa 03 Sējums 3 Lpp. 0172  Speciālizdevums portugāļu valodā Nodaļa 03 Sējums 3 Lpp. 0172

		Padomes Direktīva(1969. gada 8. decembris)par kartupeļu nematodes kontroli(69/465/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu,tā kā kartupeļu ražošana ieņem nozīmīgu vietu Kopienas lauksaimniecībā;tā kā kartupeļu ražu bieži apdraud kaitīgi organismi;tā kā kartupeļu audzēšanas aizsargāšana pret šādiem kaitīgiem organismiem ne tikai uzturētu ražošanas jaudu, bet arī palielinātu lauksaimniecības produktivitāti;tā kā aizsardzības pasākumiem, lai novērstu kaitīgo organismu ieviešanos atsevišķās dalībvalstīs, būtu ierobežota iedarbība, ja šādi organismi netiks vienlaicīgi un metodiski kontrolēti visā Kopienā un to izplatīšanās netiks ierobežota;tā kā kartupeļu nematode (Heterodera rostochiensis Woll.) ir viens no kartupeļiem kaitīgajiem organismiem;tā kā šis kaitēklis ir parādījies vairākās dalībvalstīs un Kopienā pastāv inficētas zonas;tā kā kartupeļu audzēšanai Kopienā bieži ir apdraudēta, ja netiek pieņemti efektīvi pasākumi, lai kontrolētu šo kaitēkli un novērstu tās izplatību;tā kā, lai apkarotu šo kaitēkli, Kopienā ir jāpieņem nosacījumu minimums; tā kā dalībvalstīm ir jābūt iespējai vajadzības gadījumā pieņemt papildu vai stingrākus nosacījumus;tā kā kartupeļu šķirnes, kas ir izturīgas pret šī kaitēkļa atsevišķiem tipiem, ir svarīgas; tā kā to izmantošana inficētajos zemes gabalos var zināmā mērā būt noderīga; tā kā tādēļ šo šķirņu sarakstu regulāra publicēšana ir sabiedrības interesēs;tā kā, lai noteiktu infekcijas esamību un šķirņu izturību, ir jāpiemēro atbilstošas metodes, pret kurām dalībvalstis neiebilst,IR PIEŅĒMUSI ŠO DIREKTĪVU.1. pantsŠī direktīva attiecas uz pasākumu minimumu, kas dalībvalstīs ir jāveic, lai kontrolētu kartupeļu nematodi (Heterodera rostochiensis Woll.) un novērstu tās izplatīšanos.2. pantsDalībvalstis nodrošina, ka sēklas kartupeļi, kas ir paredzēti tirdzniecībai, var tikt ražoti tikai zemes gabalos, kas oficiālos pētījumos ir atzīti par tādiem, kas nav inficēti ar kartupeļu nematodi.3. pantsJa tiek reģistrēta kartupeļu nematodes parādīšanās, dalībvalstis ierobežo inficēto zemes gabalu.4. pantsDalībvalstis nodrošina, ka inficētajos zemes gabalos:a) nevar audzēt kartupeļus;b) nevar audzēt, glabāt augsnē vai kā citādi jebkādu pārstādīšanai paredzētu augu.5. pantsDalībvalstis nodrošina, ka, ja sēklas kartupeļi, kas ir inficēti vai par kuriem ir aizdomas, ka tie ir inficēti, tiek izplatīti kā sēklas kartupeļi, tie ir jāapstrādā tā, lai tie vairs nebūtu inficēti.6. pantsDalībvalstis var atcelt pasākumus, kas veikti, lai kontrolētu kartupeļu nematodi vai novērstu tās izplatīšanos, tikai tad, ja tā vairs nav atrasta.7. pantsDalībvalstis aizliedz kartupeļu nematodes glabāšanu.8. pants1. Dalībvalstis var atļaut:a) atkāpes no pasākumiem, kas minēti 4., 5. un 7. pantā, zinātniskiem mērķiem, pārbaudēm un selekcijas darbam;b) atkāpjoties no 4. panta a) apakšpunkta inficētajos zemes gabalos audzēt kartupeļu šķirnes, kas ir izturīgas pret kartupeļu nematodes tipiem, kas ir atrasti zemes gabalos;c) atkāpjoties no 4. panta a) apakšpunkta inficētajos zemes gabalos audzēt kartupeļus, kas nav sēklas kartupeļi, ar nosacījumu, ka tiek nodrošināts, ka šie kartupeļi tiks novākti pirms kartupeļu nematodes cistas nobriest;d) atkāpjoties no 4. panta a) apakšpunkta inficētajos zemes gabalos audzēt kartupeļus, kas nav sēklas kartupeļi, ja augsne ir atbilstoši dezinficēta.2. Dalībvalstis nodrošina, ka 1. punktā minētās atļaujas tiek piešķirtas tikai tad, ja atbilstošas pārbaudes nodrošina, ka atļaujas netraucē kartupeļu nematodes kontroli un nerada šī kaitēkļa izplatīšanās draudus.3. Kartupeļu šķirni uzskata par rezistentu pret konkrētu kartupeļu nematodes tipu, ja, audzējot minēto šķirni, tiek fiksēta dabiska un ikgadēja minētā tipa populācijas samazināšanās.9. pantsDalībvalstis var pieņemt tādus papildus vai stingrākus nosacījumus, kādi ir nepieciešami, lai kontrolētu kartupeļu nematodi vai novērstu tās izplatīšanos.10. pants1. Līdz katra gada 1. janvārim dalībvalstis nosūta Komisijai to kartupeļu šķirņu sarakstu, ko tās ir apstiprinājušas tirdzniecībai un kuras oficiālos pētījumos ir izrādījušās rezistentas pret kartupeļu nematodi. Tās norāda tipus, pret kurām kartupeļu šķirnes ir rezistentas.2. Komisija nodrošina, ka rezistento šķirņu saraksts, kuras pamatā ir dalībvalstu paziņojumi, tiek publicēts katru gadu, ja iespējams, līdz 1. februārim.11. pantsDalībvalsts nodrošina, ka inficēšanās ar kartupeļu nematodi un kartupeļu šķirņu rezistence pret šo kaitēkli tiek noteikta ar atbilstošām metodēm, pret kurām dalībvalstij nav iebildumu.12. pantsDalībvalstis veic vajadzīgos pasākumus, lai izpildītu šīs direktīvas prasības divu gadu laikā pēc tās izziņošanas, un tūlīt par to informē Komisiju.13. pantsŠī direktīva ir adresēta dalībvalstīm.Briselē, 1969. gada 8. decembrīPadomes vārdā —priekšsēdētājsJ. M. A. H. Luns[1] OV 28, 17.2.1967., 454./67. lpp.--------------------------------------------------


title: Eiropas Parlamenta un Padomes Direktīva 97/60/EK (1997. gada 27. oktobris), ar kuru trešo reizi groza Direktīvu 88/344/EEK par dalībvalstu tiesību aktu tuvināšanu attiecībā uz ekstrakcijas šķīdinātājiem, kurus izmanto pārtikas produktu un pārtikas sastāvdaļu ražošanā

text:
Svarīgs juridisks paziņojums

|

31997L0060

Oficiālais Vēstnesis L 331 , 03/12/1997 Lpp. 0007 - 0009

		Eiropas Parlamenta un Padomes Direktīva 97/60/EK(1997. gada 27. oktobris),ar kuru trešo reizi groza Direktīvu 88/344/EEK par dalībvalstu tiesību aktu tuvināšanu attiecībā uz ekstrakcijas šķīdinātājiem, kurus izmanto pārtikas produktu un pārtikas sastāvdaļu ražošanāEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma 189.b pantā noteikto procedūru [3],tā kā Pārtikas zinātniskā komiteja ir pārskatījusi visus ekstrakcijas šķīdinātājus, kas uzskaitīti Direktīvā 88/344/EEK [4], lai aizstātu provizoriskās pieļaujamās dienas devas (PDDs), kas galīgos skaitļos noteiktas 1981. gadā; tā kā tas nav vienmēr bijis iespējams, jo vajadzīgā informācija nav paziņota, kaut gan to pieprasīja no ražotājiem; tā kā, pamatojoties uz saņemto informāciju, Pārtikas zinātniskā komiteja ir apstiprinājusi lielāko daļu šķīdinātāju; tā kā šķīdinātāju nogulšņu maksimumu dažos pārtikas produktos var samazināt;tā kā dažus šķīdinātājus vairs neizmanto un tādēļ tie ir jāizņem no saraksta;tā kā zinātnes attīstības rezultātā ir izstrādātas citas vielas, kuras var pievienot konkrētajai direktīvai; tā kā ir jāatļauj jauns šķīdinātājs, kas ir saņēmis labvēlīgu atzinumu no Zinātniskās komitejas;tā kā šo jauno šķīdinātāju, proti, 1, 1, 1, 2-tetrafluoretānu izmanto tikai aromatizētāju ekstrakcijai; tā kā nogulsnes pārtikas produktos nepārsniedz 0,02 mg/kg; tā kā, izņemot šīs nogulsnes, šķīdinātājs ir pilnībā otrreizēji pārstrādāts tā, ka tā izmantošana saskaņā ar šiem nosacījumiem neietekmē atmosfēras globālo sasilšanu;tā kā grozījumi, kas vajadzīgi, ņemot vērā tehnikas un zinātnes attīstību, ir tehniska rakstura pasākumi; tā kā, lai vienkāršotu un paātrinātu šo procedūru, šo pasākumu pieņemšana jāuztic Komisijai;tā kā šāda procedūra veicina jauninājumu ātrāku laišanu tirgū, no kā gūst labumu gan ražotāji, gan patērētāji,IR PIEŅĒMUŠI ŠO DIREKTĪVU.1. pantsAr šo Direktīvu 88/344/EEK groza šādi.1. Direktīvas 4. pantam pievieno šādu apakšpunktu:"a) pielikuma grozījumus, kas vajadzīgi, ņemot vērā zinātnes un tehnikas attīstību šķīdinātāju izmantošanas jomā, to izmantošanas nosacījumus un maksimāli pieļaujamo atlieku saturu."Līdzšinējais a), b) un c) apakšpunkts attiecīgi kļūst par b), c) un d) apakšpunktu.2) Pielikumu groza šādi:a) I DAĻASvītro vielu "Butilacetāts".b) II DAĻAHeksāna ierakstu groza šādi:"Nosaukums | Izmantošanas nosacījumi (ekstrakcijas īss apraksts) | Maksimāli pieļaujamais atlieku saturs ekstrahētajā pārtikas produktā vai pārtikas sastāvdaļā |Heksāns (1), | Eļļu un tauku ražošana vai frakcionēšana un kakao sviesta ražošana | 1 mg/kg taukos, eļļā vai kakao sviestā |Attaukotu olbaltuma produktu un attaukotu pulveru gatavošana | 10 mg/kg pārtikā, kas satur attaukotus olbaltuma produktus un attaukotus pulverus |30 mg/kg attaukotos sojas produktos, ko pārdod galapatērētājam |Attaukotu labības graudu gatavošana | 5 mg/kg attaukotos labības graudos. |c) III DAĻA- Svītro vielu "metilpropān-1-ols".- Pievieno šādu vielu:"Nosaukums | Maksimāli pieļaujamais atlieku saturs pārtikas produktā sakarā ar ekstrakcijas šķīdinātāja izmantošanu, lai gatavotu aromatizētājus no dabīgām garšvielām |1, 1, 1, 2-tetrafluoretāns | 0,02 mg/kg" |2. pants1. Dalībvalstis groza savus normatīvos un administratīvos aktus tā, lai- atļautu tirdzniecību ar produktiem, kas atbilst Direktīvai 88/344/EEK, kura grozīta ar šo direktīvu, vēlākais līdz 1998. gada 27. oktobrim;- aizliegtu tirdzniecību ar produktiem, kas neatbilst Direktīvai 88/344/EEK, kura grozīta ar šo direktīvu, no 1999. gada 27. aprīļa. Tomēr produktus, kas ir laisti tirgū vai marķēti pirms minētās dienas un kas neatbilst Direktīvai 88/344/EEK, var realizēt līdz brīdim, kad krājumi ir beigušies.Dalībvalstis par to nekavējoties informē Komisiju.2. Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka to, kā izdarīt šādas atsauces.3. pantsŠī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1997. gada 27. oktobrīEiropas Parlamenta vārdā —priekšsēdētājsJ.M. Gil-RoblesPadomes vārdā —priekšsēdētājsR. Goebbels[1] OV C 278, 24.9.1996., 25. lpp.[2] OV C 66, 3.3.1997., 3. lpp.[3] Eiropas Parlamenta 1996. gada 23. oktobra Atzinums (OV C 347, 18.11.1996., 58. lpp.), Padomes 1997. gada 24. marta Kopējā nostāja (OV C 157, 24.5.1997., 4. lpp.) un Eiropas Parlamenta 1997. gada 15. jūlija Lēmums (OV C 286, 22.9.1997.). Padomes 1997. gada 7. oktobra Lēmums.[4] OV L 157, 24.6.1988., 28. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 94/52/EK (OV L 331, 21.12.1994., 10. lpp.).--------------------------------------------------


title: Komisijas Direktīva 2013/9/ES ( 2013. gada 11. marts ), ar ko izdara grozījumus III pielikumā Eiropas Parlamenta un Padomes Direktīvai 2008/57/EK par dzelzceļa sistēmas savstarpēju izmantojamību Kopienā  Dokuments attiecas uz EEZ

text:
               12.3.2013

               LV

               Eiropas Savienības Oficiālais Vēstnesis

               L 68/55

         KOMISIJAS DIREKTĪVA 2013/9/ES
   (2013. gada 11. marts),
   ar ko izdara grozījumus III pielikumā Eiropas Parlamenta un Padomes Direktīvai 2008/57/EK par dzelzceļa sistēmas savstarpēju izmantojamību Kopienā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 30. panta 3. punktu,
   tā kā:

               (1)

               Pasākumi, ar ko paredzēts grozīt nebūtiskus Direktīvas 2008/57/EK elementus un kas attiecas uz minētās direktīvas II līdz IX pielikuma pielāgojumiem, jāpieņem saskaņā ar regulatīvo kontroles procedūru, kas minēta Direktīvas 2008/57/EK 29. panta 4. punktā.

               (2)

               Apvienoto Nāciju Organizācijas Konvencijā par personu ar invaliditāti tiesībām, kuras dalībniece ir Eiropas Savienība (2), 3. pantā noteikts, ka pieejamība ir viens no konvencijas pamatprincipiem, un 9. pantā prasīts konvencijas dalībvalstīm veikt atbilstošus pasākumus, lai personām ar invaliditāti nodrošinātu pieeju vienlīdzīgi ar citām personām. Šie pasākumi ietver pieejamībai traucējošu šķēršļu un barjeru identificēšanu un likvidēšanu un, cita starpā, attiecas uz transportu. Saskaņā ar LESD 216. panta 2. punktu Savienības noslēgtie nolīgumi ir saistoši Savienības iestādēm un tās dalībvalstīm, un uz Direktīvu 2008/57/EK – kas ir Eiropas Savienības sekundārais tiesību akts – attiecas no konvencijas izrietošie pienākumi.

               (3)

               Eiropas Parlamenta un Padomes 2007. gada 23. oktobra Regulas (EK) Nr. 1371/2007 par dzelzceļa pasažieru tiesībām un pienākumiem (3) 10. apsvērumā noteikts, ka invalīdiem un personām ar ierobežotām pārvietošanās spējām ir tādas pašas tiesības uz brīvu pārvietošanos, izvēles brīvību un nediskrimināciju kā pārējiem cilvēkiem un ka tiem būtu jānodrošina tādas iespējas ceļošanai pa dzelzceļu, kas ir līdzvērtīgas pārējo cilvēku iespējām. Regulas 21. pantā prasīts, lai dzelzceļa pārvadājumu uzņēmumi un staciju apsaimniekotāji, panākot atbilstību savstarpējas izmantojamības tehniskajām specifikācijām (SITS) personām ar ierobežotām pārvietošanās spējām, nodrošinātu, ka stacijas, platformas, ritošais sastāvs un citi objekti ir pieejami invalīdiem un personām ar ierobežotām pārvietošanās spējām.

               (4)

               Ir jāpielāgo Direktīvas 2008/57/EK III pielikums, lai tajā iekļautu skaidru norādi uz pieejamību. Pieejamība ir pamatprasība, kas ir gan vispārēja prasība dzelzceļa sistēmas savstarpējai izmantojamībai, gan īpaši piemērojama infrastruktūras, ritošā sastāva, satiksmes nodrošināšanas un pasažieru pārvadājumu telemātikas lietojumu apakšsistēmām. Tāpēc attiecīgi būtu jāgroza Direktīvas 2008/57/EK III pielikums.

               (5)

               Šajā direktīvā paredzētie pasākumi nekādā veidā neietekmē Direktīvā 2008/57/EK noteikto pakāpeniskas īstenošanas principu, it sevišķi to, ka SITS norādītās mērķa apakšsistēmas var sasniegt pakāpeniski samērīgā laikā un ka katrā SITS būtu jānorāda īstenošanas stratēģija, lai veiktu pakāpenisku pāreju no esošā stāvokļa uz galīgo stāvokli, kad atbilstība SITS būs kļuvusi par normu.

               (6)

               Šajā direktīvā paredzētie pasākumi ir saskaņā ar nostādni, ka pieejamība panākama līdzvērtīgi, izmantojot tehniskus risinājumus un/vai darbības pasākumus.

               (7)

               Šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2008/57/EK 29. panta 1. punktu,

         IR PIEŅĒMUSI ŠO DIREKTĪVU.
   1. pants
   Direktīvas 2008/57/EK III pielikumu, kurā noteiktas pamatprasības, ar šo groza šādi:

               1)

               pielikuma 1. iedaļai pievieno šādus punktus:
               “1.6.   Pieejamība

                           1.6.1.

                           Infrastruktūras apakšsistēmām un ritošā sastāva apakšsistēmām jābūt pieejamām invalīdiem un personām ar ierobežotām pārvietošanās spējām, lai tām nodrošinātu piekļuvi vienlīdzīgi ar citām personām, neveidojot vai novēršot šķēršļus un veicot citus atbilstīgus pasākumus. Tas ietver attiecīgo publiski pieejamo apakšsistēmu daļu projektēšanu, būvi, atjaunināšanu, modernizāciju, tehnisko apkopi un ekspluatāciju.

                           1.6.2.

                           Satiksmes nodrošināšanas apakšsistēmām un pasažieru pārvadājumu telemātikas lietojumu apakšsistēmām jānodrošina vajadzīgā funkcionalitāte, lai invalīdiem un personām ar ierobežotām pārvietošanās spējām vienkāršotu piekļuvi vienlīdzīgi ar citām personām, neveidojot vai novēršot šķēršļus un veicot citus atbilstīgus pasākumus.”;

               2)

               pielikuma 2. iedaļas 1. apakšiedaļai pievieno šādu punktu:
               “2.1.2.   Pieejamība

                           2.1.2.1.

                           Invalīdiem un personām ar ierobežotām pārvietošanās spējām jābūt iespējamam piekļūt infrastruktūras apakšsistēmām, ciktāl tās ir publiski pieejamas, saskaņā ar 1.6. punktu.”;

               3)

               pielikuma 2. iedaļas 4. apakšiedaļai pievieno šādu punktu:
               “2.4.5.   Pieejamība

                           2.4.5.1.

                           Invalīdiem un personām ar ierobežotām pārvietošanās spējām jābūt iespējamam piekļūt ritošā sastāva apakšsistēmām, ciktāl tās ir publiski pieejamas, saskaņā ar 1.6. punktu.”;

               4)

               pielikuma 2. iedaļas 6. apakšiedaļai pievieno šādu punktu:
               “2.6.4.   Pieejamība

                           2.6.4.1.

                           Jāveic attiecīgi pasākumi, lai gādātu par to, ka ekspluatācijas noteikumos ir paredzēta funkcionalitāte, kas vajadzīga, lai invalīdiem un personām ar ierobežotām pārvietošanās spējām nodrošinātu piekļuvi.”;

               5)

               pielikuma 2. iedaļas 7. apakšiedaļai pievieno šādu punktu:
               “2.7.5.   Pieejamība

                           2.7.5.1.

                           Jāveic attiecīgi pasākumi, lai gādātu par to, ka pasažieru pārvadājumu telemātikas lietojumu apakšsistēmās ir paredzēta funkcionalitāte, kas vajadzīga, lai invalīdiem un personām ar ierobežotām pārvietošanās spējām nodrošinātu piekļuvi.”

         2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2014. gada 1. janvārim. Dalībvalstis tūlīt dara Komisijai zināmus minēto noteikumu tekstus.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3.   Pienākums transponēt un īstenot šo direktīvu neattiecas uz Kipras Republiku un Maltas Republiku, kamēr to teritorijā nav izveidota dzelzceļa sistēma.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2013. gada 11. martā

            Komisijas vārdā –

            priekšsēdētājs

         José Manuel BARROSO

      (1)  OV L 191, 18.7.2008., 1. lpp.

      (2)  Padomes 2009. gada 26. novembra Lēmums 2010/48/EK par to, lai Eiropas Kopiena noslēgtu Apvienoto Nāciju Organizācijas Konvenciju par personu ar invaliditāti tiesībām (OV L 23, 27.1.2010., 35. lpp.).

      (3)  OV L 315, 3.12.2007., 14. lpp.


title: Padomes Direktīva (1988. gada 22. jūnijs) par dalībvalstu tiesību aktu tuvināšanu attiecībā uz aromatizētājiem, ko izmanto pārtikā un izejmateriālos to ražošanai

text:
Svarīgs juridisks paziņojums

|

31988L0388

Oficiālais Vēstnesis L 184 , 15/07/1988 Lpp. 0061 - 0066 Speciālizdevums somu valodā: Nodaļa 13 Sējums 17 Lpp. 0077  Speciālizdevums zviedru valodā: Nodaļa 13 Sējums 17 Lpp. 0077

		Padomes Direktīva(1988. gada 22. jūnijs)par dalībvalstu tiesību aktu tuvināšanu attiecībā uz aromatizētājiem, ko izmanto pārtikā un izejmateriālos to ražošanai88/388/EEKEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 100.a pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā atšķirības valstu tiesību aktos attiecībā uz aromatizētājiem traucē pārtikas produktu brīvai apritei un var radīt nevienlīdzīgus konkurences apstākļus, tādējādi tieši iespaidojot kopējā tirgus izveidi un darbību;tā kā, lai panāktu pārtikas produktu brīvu apriti, ir jātuvina minētie tiesību akti;tā kā tiesību aktos attiecībā uz aromatizētājiem, ko izmanto pārtikas produktos, vispirms ir jāņem vērā cilvēku veselības aizsardzības prasības, kā arī ekonomiskās un tehniskās vajadzības, ciktāl tās nav pretrunā ar veselības aizsardzības prasībām;tā kā, pirmkārt, ar pamatdirektīvu ir jānosaka vispārīgi tīrības kritēriji, definīcijas, marķējuma noteikumi un principi, saskaņā ar ko turpmāk varēs likvidēt juridiskās atšķirības;tā kā, pamatojoties uz sarakstu, kur uzskaitīti izejmateriāli un izejvielas, kas izmantojamas aromatizētāju izgatavošanā, kuru Komisija veidojusi atbilstīgi Lēmumam 88/389/EEK [4], Padome, saskaņā ar Līguma 100.a pantā paredzēto procedūru, vēlāk pieņems attiecīgus noteikumus par dažu kategoriju aromatizētājiem un dažiem izejmateriāliem, kā arī vajadzīgos pasākumus attiecībā uz to izmantošanu un ražošanas metodēm;tā kā atbilstīgi jaunākajiem atzinumiem, ko snieguši zinātnes un tehnoloģiju eksperti, pārtikas produktos ir jāierobežo atsevišķas augu un dzīvnieku izcelsmes izejvielu sastāvdaļas, ko izmanto aromatizētāju gatavošanā;tā kā ir jānosaka īpaši tīrības kritēriji dažiem aromatizētājiem un aromatizētāju mikrobioloģiskie kritēriji, kā arī jāparedz analīzes un paraugu ņemšanas metodes aromatizētājiem un šajos pielikumos minētajām vielām, kas atrodas pārtikas produktos vai uz tiem;tā kā gadījumā, kad konstatē, ka, aromatizētājā izmantojot kādu saskaņā ar šo direktīvu vai vēlāk pieņemtajiem noteikumiem atļautu vielu vai materiālu vai arī kādu šīs direktīvas II pielikumā minētu vielu, tiek apdraudēta veselība, būtu jāatļauj, ka dalībvalstis var pārtraukt vai ierobežot šādu izmantojumu, vai arī samazināt paredzēto maksimālo saturu līdz brīdim, kad Kopienas līmenī tiek pieņemts lēmums;tā kā tāda saraksta izveide, kur uzskaitītas vielas vai materiāli, ko atļauts izmantot kā piedevas, kas ir vajadzīgas aromatizētāju glabāšanā un izmantošanā, kā aromatizētāju šķīdinātājus un atšķaidītājus, un kā tehnoloģiskus palīglīdzekļus, kā arī īpašu tīrības kritēriju noteikšana aromatizētājiem un paraugu ņemšanas un analīzes metožu noteikšana aromatizētājiem, kas atrodas pārtikas produktos vai uz tiem, kā arī šīs direktīvas pielikumos noteiktā maksimālā satura pārbaude ir tehniski izpildes pasākumi; tā kā, lai vienkāršotu un paātrinātu procedūru, šo pasākumu pieņemšana ir jāuztic Komisijai;tā kā gadījumos, kad Padome pilnvaro Komisiju attiecībā uz pārtikā izmantojamiem aromatizētājiem pieņemtu normu izpildei, ir jāparedz procedūra, ar ko izveido ciešu sadarbību starp dalībvalstīm un Komisiju Pārtikas pastāvīgās komitejā, kas izveidota ar Lēmumu 69/414/EEK [5];tā kā, neskarot valsts normas, kas sakarā ar to, ka nav pieņemtas īpašas direktīvas par aromatizētājiem, piemērojamas attiecībā uz atsevišķām aromatizētāju grupām, šajā direktīvā paredzētās prasības būtu jāpiemēro tā, lai šīs direktīvas noteikumiem atbilstīgu aromatizētāju tirdzniecība un izmantošana būtu atļauta divus gadus pēc šīs direktīvas pieņemšanas, un šīs direktīvas noteikumiem neatbilstīgu aromatizētāju tirdzniecība un izmantošana būtu aizliegta trīs gadus pēc tās pieņemšanas,IR PIEŅĒMUSI ŠO DIREKTĪVU.1. pants1. Šī direktīva attiecas uz "aromatizētājiem", kurus izmanto vai kuri ir paredzēti izmantošanai pārtikas produktos vai uz tiem, lai piešķirtu tiem smaržu un/vai garšu, kā arī uz izejvielām, kuras izmanto aromatizētāju ražošanā.2. Šajā direktīvā:a) "aromatizētāji" ir aromatizējošas vielas, aromatizējoši preparāti, apstrādes aromatizētāji, kūpināšanas aromatizētāji vai to maisījumi;b) "aromatizējoša viela" ir definēta ķīmiska viela ar aromatizētāja īpašībām, un:i) tā ir iegūta attiecīgos fizikālos procesos (tostarp, destilējot un ekstrahējot šķīdinātājā) vai fermentatīvos vai mikrobioloģiskos procesos no augu vai dzīvnieku izcelsmes materiāla, vai nu dabīga, vai pārveidota patēriņam pārtikā pēc tradicionālām pārtikas gatavošanas metodēm (tostarp žāvējot, termiski apstrādājot un raudzējot),ii) tā ir iegūta ķīmiskā sintēzē vai izdalīta ķīmiskos procesos; tā ir ķīmiski identiska tai vielai, kas dabīgi pastāv šā punkta i) daļā aprakstītajā augu vai dzīvnieku izcelsmes materiālā,iii) tā ir iegūta ķīmiskā sintēzē, bet tā nav ķīmiski identiska tai vielai, kas dabīgi pastāv šā punkta i) daļā aprakstītajā augu vai dzīvnieku izcelsmes materiālā;c) "aromatizējošs preparāts" ir produkts, kas nav šā panta b) punkta i) apakšpunktā definētās vielas, koncentrēts vai nekoncentrēts, ar aromatizētāja īpašībām, kas ir iegūts attiecīgos fizikālos procesos (tostarp destilējot un ekstrahējot šķīdinātājā) vai fermentatīvos vai mikrobioloģiskos procesos no augu vai dzīvnieku izcelsmes materiāla, vai nu dabīgs, vai pārveidots patēriņam pārtikā pēc tradicionālām pārtikas gatavošanas metodēm (tostarp žāvējot, termiski apstrādājot un raudzējot);d) "apstrādes aromatizētājs" ir produkts, kas iegūts saskaņā ar labu ražošanas praksi karsējot sastāvdaļu maisījumu (ne ilgāk kā 15 minūtes temperatūrā, kas nepārsniedz 180°C), kuram var nebūt aromatizētāja īpašību, bet vismaz viena tā sastāvdaļa satur slāpekli (aminogrupu) un otra ir reducējošs cukurs;e) "kūpināšanas aromatizētājs" ir produkts, ko izmanto tradicionālajos pārtikas produktu kūpināšanas procesos.3. Aromatizētājos var ietilpt pārtikas produkti, kā arī citas vielas, kā aprakstīts šīs direktīvas 6. panta 1. punktā.2. pantsŠī direktīva neattiecas uz:- ēdamām vielām un produktiem, ko patērē neapstrādātus, ar atjaunošanu vai bez tās,- vielām, kam ir vienīgi salda, skāba vai sāļa garša,- augu vai dzīvnieku izcelsmes materiāliem ar raksturīgam aromatizētāja īpašībām, ja tie netiek izmantoti kā aromatizētāja avoti.3. pantsDalībvalstis paredz vajadzīgos pasākumus, lai nodrošinātu, ka aromatizētāji netiek laisti tirgū vai izmantoti, ja tie neatbilst noteikumiem šajā direktīvā.4. pantsDalībvalstis paredz vajadzīgos pasākumus, lai nodrošinātu, ka:a) - aromatizētāji nesatur kādu vielu vai sastāvdaļu toksiski bīstamā daudzumā,- ievērojot varbūtējas atkāpes, kas paredzētas īpašajos tīrības kritērijos, kas minēti šīs direktīvas 6. panta 2. punkta trešajā ievilkumā, tie nesatur vairāk nekā 3 mg/kg arsēna, 10 mg/kg svina, 1 mg/kg kadmija un 1 mg/kg dzīvsudraba;b) sakarā aromatizētāju izmantošanu patēriņam gatavos pārtikas produktos nebūtu nevēlamas vielas, kuras ir uzskaitītas šīs direktīvas I pielikumā, tādos daudzumos, kas ir lielāki par tur paredzēto;c) izmantojot aromatizētājus un citu pārtikas produktu sastāvdaļas ar aromatizētāja īpašībām pārtikas produktos nebūtu šīs direktīvas II pielikumā minētās vielas tādos daudzumos, kas pārsniedz tur paredzētos.5. pantsPadome saskaņā ar Līguma 100.a pantā paredzēto procedūru pieņem:1) attiecīgus noteikumus par:- aromatizētāju izejmateriāliem, ko veido pārtikas produkti, kā arī augi un garšvielas, ko parasti uzskata par pārtikas produktiem,- aromatizētāju izejmateriāliem, ko veido augu un dzīvnieku izcelsmes izejvielas, ko parasti neuzskata par pārtikas produktiem,- aromatizējošām vielām, kas iegūtas attiecīgos fizikālos procesos, vai fermentatīvos, vai mikrobioloģiskos procesos no augu un dzīvnieku izcelsmes izejvielām,- ķīmiski sintezētām vai ķīmiski izolētām aromatizējošām vielām, kas ir ķīmiski identiskas aromatizējošām vielām, kas dabīgi atrodas augos un garšvielās, ko parasti uzskata par pārtikas produktiem,- ķīmiski sintezētām vai ķīmiski izdalītām aromatizējošām vielām, kas ir ķīmiski identiskas aromatizējošām vielām, kas dabīgi atrodas augu un dzīvnieku izcelsmes izejvielās, ko parasti neuzskata par pārtikas produktiem,- citām ķīmiski sintezētām vai ķīmiski izolētām aromatizējošām vielām, kas nav minētas šā punkta ceturtajā un piektajā ievilkumā,- izejvielām, ko izmanto kūpināšanas aromatizētāju un apstrādes aromatizētāju ražošanā, kā arī par reakcijas nosacījumiem, ko izmanto to pagatavošanā;2) visus īpašus noteikumus, kas vajadzīgi sakarā ar apsvērumiem attiecībā uz sabiedrības veselības aizsardzību vai tirdzniecību un skar:- aromatizētāju izmantojumu un to ražošanas metodes, tostarp fizikālos vai fermentatīvos vai mikrobioloģiskos procesus to aromatizējošo preparātu un aromatizējošo vielu ražošanai, kas minētas šīs direktīvas 1. panta 2. punkta b) apakšpunkta i) un c) daļā,- šīs direktīvas 6. panta 1. punktā paredzēto vielu un materiālu izmantošanas apstākļus;3) grozījumus attiecībā uz maksimālo saturu, kas paredzēts šīs direktīvas pielikumos.6. pantsSaskaņā ar procedūru, kas noteikta šīs direktīvas 10. pantā, pieņem:1) sarakstu, kur uzskaitītas vielas un materiāli, kas Kopienā atļauti kā:- piedevas, kas nepieciešamas aromatizētāju glabāšanā un izmantošanā,- produkti, ko izmanto, lai izšķīdinātu un atšķaidītu aromatizētājus,- piedevas, kas nepieciešamas aromatizētāju ražošanā (tehnoloģiskie palīglīdzekļi), ja vien tās neregulē citi Kopienas noteikumi;2) vajadzības gadījumā:- analīzes metodes, kas vajadzīgas pārbaudē attiecībā uz atbilstību šīs direktīvas 4. pantā paredzētajam saturam,- paraugu ņemšanas kārtību, kā arī kvalitatīvās un, attiecīgā gadījumā, kvantitatīvās analīzes metodes aromatizētājiem, kas atrodas pārtikas produktos vai uz tiem,- īpašus tīrības kritērijus dažiem aromatizētājiem;3) - mikrobioloģiskos kritērijus, kas piemērojami aromatizētājiem,- definējuma kritērijus, kas saistīti ar konkrētajiem nosaukumiem, kas paredzēti šīs direktīvas 9. panta 1. punkta b) apakšpunktā;4) attiecīgus noteikumus, kas paredzami līdz 1990. gada 1. jūlijam, lai papildinātu šo direktīvu ar noteikumiem attiecībā uz to, kā marķējami aromatizētāji, kas ir paredzēti pārdošanai galapatērētājam.7. pantsNoteikumus, kas var ietekmēt sabiedrības veselību, pieņem tikai pēc apspriešanās ar Pārtikas zinātnisko komiteju.8. pants1. Ja kādai dalībvalstij ir sīki pierādījumi, kas ir saistīti ar jauniem datiem vai esošo datu pārvērtējumu, kas veikts pēc tam, kad pieņemta šī direktīva vai kāda no 5. pantā paredzētajām direktīvām, tam, ka:- ievērojot šīs direktīvas noteikumus, kāda viela no šīs direktīvas pielikumā minētajām vielām vai paredzētais maksimālais saturs, vai- ievērojot attiecīgās direktīvas vai šīs direktīvas noteikumus, kāda aromatizētāja izmantošana, vai- kādas pielikumos paredzētajām vielām līdzīgas vielas izmantojums,apdraud cilvēku veselību, tad tā uz laiku var pārtraukt vai ierobežot attiecīgo noteikumu piemērošanu tās teritorijā. Tā par to nekavējoties informē pārējās dalībvalstis un Komisiju, norādot iemeslus, kas pamato tās lēmumu.2. Komisija, cik iespējams drīz, izskata dalībvalsts sniegtos apsvērumus un apspriežas ar Pārtikas produktu pastāvīgo komiteju, tad tā tūlīt sniedz atzinumu, kā arī veic vajadzīgos pasākumus, kas var aizstāt šā panta 1. punktā minētos pasākumus.3. Ja Komisija uzskata, ka šajā direktīvā vai vienā no 5. punktā minētajām direktīvām ir nepieciešami grozījumi, lai mazinātu šā panta 1. punktā minētās grūtības un nodrošinātu veselības aizsardzību, tā sāk šīs direktīvas 10. pantā minēto procedūru, lai pieņemtu šos grozījumus; dalībvalsts, kura ir pieņēmusi aizsardzības pasākumus, var tādā gadījumā tos saglabāt līdz brīdim, kamēr stājas spēkā šie grozījumi.9. pants1. Aromatizētājus, kas nav paredzēti pārdošanai galapatērētājam, nevar tirgot, ja vien uz to iepakojuma vai taras nav šāda skaidri redzama, viegli salasāma un neizdzēšama informācija:a) Kopienā reģistrētā ražotāja, fasētāja vai pārdevēja vārds, vai uzņēmuma nosaukums, un adrese;b) tirdzniecības nosaukums: vai nu vārds "aromatizētājs", vai arī konkrētāks nosaukums vai aromatizētāja apraksts.Trīs gadu laikā pēc šīs direktīvas pieņemšanas dalībvalsts var saglabāt konkrētākos nosaukumus, lai apzīmētu tos aromatizētājus, kas sastāv no aromatizējošu preparātu un aromatizējošu vielu maisījumiem.Līdz šā laikposma beigām, saskaņā ar šīs direktīvas 10. pantā paredzēto procedūru, tiek izlemts, vai šie nosaukumi ir iekļaujami vai nav iekļaujami šajā direktīvā;c) paziņojums "pārtikas produktiem", vai konkrētāks norādījums uz to pārtikas produktu, kam aromatizētājs ir paredzēts;d) izmantoto aromatizējošo vielu un preparātu kategoriju uzskaitījums dilstošā secībā pēc svara atbilstīgi šādai klasifikācijai:- dabīgas aromatizējošas vielas, šīs direktīvas 1. panta 2. punkta b) apakšpunkta i) daļā aprakstīto aromatizējošo vielu gadījumā,- aromatizējošas vielas, kas ir identiskas dabīgām aromatizējošām vielām, šīs direktīvas 1. panta 2. punkta b) apakšpunkta ii) daļā aprakstīto aromatizējošo vielu gadījumā,- mākslīgas aromatizējošas vielas, šīs direktīvas 1. panta 2. punkta b) apakšpunkta iii) daļā aprakstīto aromatizējošo vielu gadījumā,- aromatizējoši preparāti, šīs direktīvas 1. panta 2. punkta c) apakšpunktā aprakstīto preparātu gadījumā,- apstrādes aromatizētāji, šīs direktīvas 1. panta 2. punkta d) apakšpunktā aprakstīto aromatizētāju gadījumā,- kūpināšanas aromatizētāji, šīs direktīvas 1. panta 2. punkta e) apakšpunktā aprakstīto aromatizētāju gadījumā;e) attiecībā uz maisījumu, kur aromatizētājs sajaukts ar citām vielām vai materiāliem, kas paredzēti šīs direktīvas 6. panta 1. punkta pirmajā un otrajā ievilkumā, dilstošā secībā pēc svara jāuzskaita šādā maisījumā esošās- aromatizētāju kategorijas atbilstīgi klasifikācijai šā punkta d) apakšpunktā,- jānorāda visu pārējo vielu vai materiālu nosaukumi vai, attiecīgā gadījumā, to "EEK" numuri;f) norāde uz katras tādas sastāvdaļas vai sastāvdaļu grupas maksimālo daudzumu, uz ko attiecas kvantitatīvi ierobežojumi pārtikas produktā, vai attiecīga informācija, kas ļauj pircējam nodrošināt to, ka netiek pārkāpti Kopienas noteikumi, vai, ja tādu nav, valsts normas, ko piemēro šim pārtikas produktam;g) norāde, kas ļauj identificēt partiju;h) neto daudzums, kas izteikts masas vai tilpuma vienībās.2. Neierobežojot šā panta 1. punkta d) apakšpunktu, vārdu "dabīgs" vai jebkuru citu vārdu ar tādu pašu nozīmi pēc būtības var lietot tikai attiecībā uz tiem aromatizētājiem, kuros aromatizējošas sastāvdaļas satur tikai un vienīgi aromatizējošus preparātus, kā noteikts šīs direktīvas 1. panta 2. punkta c) apakšpunktā.Ja tirdzniecības nosaukums satur atsauci uz pārtikas produktu vai kādu aromatizētāja izejmateriālu, vārdu "dabīgs" vai jebkuru citu vārdu ar tādu pašu nozīmi pēc būtības var izmantot vienīgi tad, ja aromatizējošā sastāvdaļa izdalīta attiecīgos fizikālos procesos, fermentatīvos vai mikrobioloģiskos procesos, vai tradicionālos pārtikas produktu pagatavošanas procesos tikai vai gandrīz tikai no attiecīgā pārtikas produkta vai aromatizētāja izejmateriāla.3. Atkāpjoties no šā panta 1. punkta, to informāciju, kas prasīta šā panta 1. punkta d), e) un f) apakšpunktā, var uzrādīt tikai uz tiem tirdzniecības dokumentiem, kuri attiecas uz partiju un kurus saņem reizē ar piegādi vai pirms tās, ja vien norāde "paredzēts pārtikas produktu ražošanai, nevis mazumtirdzniecībai" uz attiecīgā produkta iepakojuma vai taras, ir labi saredzamā vietā.4. Dalībvalstis atturas noteikt sīkākas prasības par tām, kas ietvertas šajā pantā, attiecībā uz to, kādā veidā ir uzrādāmi paredzētie dati.Datus, kas paredzēti šajā pantā, uzrāda tā, lai pircējiem tie ir viegli saprotami, ja vien nav veikti citi pasākumi, kas nodrošina pircēju informēšanu. Šis noteikums neliedz šādus datus uzrādīt vairākās valodās.10. pants1. Ja ir jāievēro šajā pantā izklāstītā procedūra, priekšsēdētājs pēc savas ierosmes vai pēc kādas dalībvalsts pārstāvja pieprasījuma iesniedz šo jautājumu Pastāvīgajai pārtikas produktu komitejai.2. Komisijas pārstāvis iesniedz Komitejai paredzēto pasākumu projektu. Komiteja sniedz atzinumu par šo projektu termiņā, ko priekšsēdētājs var noteikt atkarībā no jautājuma steidzamības. Atzinumu sniedz ar kvalificētu balsu vairākumu saskaņā ar Līguma 148. panta 2. punktu. Priekšsēdētājs nebalso.3. a) Komisija pieņem paredzētos pasākumus, ja tie saskan ar Komitejas atzinumu.b) Ja paredzētie pasākumi nesaskan ar Komitejas atzinumu vai ja atzinums nav sniegts, Komisija tūlīt sniedz Padomei priekšlikumu par veicamajiem pasākumiem. Padome lemj ar kvalificētu balsu vairākumu.Ja trijos mēnešos pēc tam, kad jautājums iesniegts Padomei, tā nav apstiprinājusi pasākumus, ierosinātos pasākumus apstiprina Komisija.11. pants1. Šī direktīva attiecas arī uz tiem aromatizētājiem, kas paredzēti izmantošanai pārtikas produktos, un uz tiem pārtikas produktiem, ko ieved Kopienā.2. Šī direktīva neattiecas uz tiem aromatizētājiem un pārtikas produktiem, kas paredzēti eksportam ārpus Kopienas.12. pants1. Dalībvalstis nevar aizliegt, ierobežot vai traucēt tādu aromatizētāju tirdzniecību vai to izmantošanu, kuri atbilst šai direktīvai un 5. pantā minētajām direktīvām, par iemeslu aromatizētāju sastāvu vai marķējumu, vai to īpašības pārtikas produktos.2. Šā panta 1. punkts neietekmē valsts normas, kas ir piemērojamas sakarā ar to, ka nav pieņemtas direktīvas, kas minētas šīs direktīvas 5. pantā.13. pants1. Dalībvalstis veic nepieciešamus pasākumus, lai īstenotu šo direktīvu 18 mēnešos pēc tās pieņemšanas. Par to dalībvalstis tūlīt informē Komisiju. Saskaņā ar šiem pasākumiem:- divus gadus pēc šīs direktīvas pieņemšanas ir atļauta šai direktīvai atbilstīgu aromatizētāju tirdzniecība un izmantošana,- trīs gadus pēc šīs direktīvas pieņemšanas šai direktīvai neatbilstīgu aromatizētāju tirdzniecība un izmantošana ir aizliegta.2. Šā panta 1. punkts neietekmē tās valsts normas, kuras sakarā ar to, ka nav pieņemtas 5. pantā minētās direktīvas, regulē atsevišķas aromatizētāju grupas vai precizē tos pārtikas produktus, kuros vai uz kuriem var izmantot šai direktīvai atbilstīgus aromatizētājus.14. pantsŠī direktīva ir adresēta dalībvalstīm.Luksemburgā, 1988. gada 22. jūnijāPadomes vārdā —priekšsēdētājsM. Bangemann[1] OV C 144, 13.6.1980., 9. lpp. un OV C 103, 24.4.1982., 7. lpp.[2] OV C 66, 15.3.1982., 117. lpp. un 1988. gada 9. marta Lēmums (Oficiālajā Vēstnesī nav vēl publicēts).[3] OV C 138, 9.6.1981., 42. lpp.[4] OV L 184, 15.7.1988., 67. lpp.[5] OV L 291, 19.11.1969., 9. lpp.--------------------------------------------------I PIELIKUMSMaksimālais saturs dažām nevēlamām vielām patēriņam gatavos pārtikas produktos, kas saistāmas ar aromatizētāju izmantojumuViela | Pārtikas produkti | Dzērieni |3,4-benzopirēns | 0,03 μg/kg | 0,03 μg/kg |--------------------------------------------------II PIELIKUMSMaksimālais saturs dažām nevēlamām vielām, kas saistāmas no aromatizētājiem un citām pārtikas sastāvdaļām ar aromatizētāja īpašībām, patēriņam gatavos pārtikas produktos, kur izmantoti aromatizētājiVielas | Pārtikas produkti, mg/kg | Dzērieni, mg/kg | Izņēmumi un/vai citi ierobežojumi |Agarskābe | 20 | 20 | 100 mg/kg – alkoholiskajos dzērienos un sēnes saturošos pārtikas produktos |Aloīns | 0,1 | 0,1 | 50 mg/kg – alkoholiskajos dzērienos |Beta-asarons | 0,1 | 0,1 | 1 mg/kg – alkoholiskajos dzērienos un garšvielās, ko izmanto uzkodās |Berberīns | 0,1 | 0,1 | 10 mg/kg – alkoholiskajos dzērienos |Kumarīns | 2 | 2 | 10 mg/kg – atsevišķos karameļu konditorejas izstrādājumu veidos 50 mg/kg – košļājamajā gumijā 10 mg/kg – alkoholiskajos dzērienos |Ciānūdeņražskābe | 1 | 1 | 50 mg/kg – nugā, marcipānā vai tā aizstājējos, vai līdzīgajos produktos 1 mg/uz tilp. % alkohola – alkoholiskajos dzērienos 5 mg/kg – kauleņaugļu konservos |Hipericīns | 0,1 | 0,1 | 10 mg/kg – alkoholiskajos dzērienos 1 mg/kg – konditorejas izstrādājumos |Pulegons | 25 | 100 | 250 mg/kg – mētru dzērienos vai ar piparmētrām aromatizētajos dzērienos 350 mg/kg – ar piparmētrām aromatizētajos konditorejas izstrādājumos |Kvazīns | 5 | 5 | 10 mg/kg – konditorejas izstrādājumos pastilas veidā 50 mg/kg – alkoholiskajos dzērienos |Safrols un izosafrols | 1 | 1 | 2 mg/kg – alkoholiskajos dzērienos ar ne vairāk kā 25 tilp. % alkohola 5 mg/kg – alkoholiskajos dzērienos ar vairāk nekā 25 tilp. % alkohola 15 mg/kg – pārtikas produktos ar muskatriekstu mizu un muskatriekstu saturu |Santonīns | 0,1 | 0,1 | 1 mg/kg – alkoholiskajos dzērienos ar vairāk nekā 25 tilp. % alkohola |Tujons (alfa- un beta-) | 0,5 | 0,5 | 5 mg/kg – alkoholiskajos dzērienos ar ne vairāk kā 25 tilp. % alkohola 10 mg/kg – alkoholiskajos dzērienos ar vairāk nekā 25 tilp. % alkohola 25 mg/kg – pārtikas produktos, kas satur preparātus uz ārstniecības salvijas pamata 35 mg/kg – rūgtajos dzērienos |--------------------------------------------------


title: Padomes Direktīva (1988. gada 13. jūnijs) par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā

text:
Svarīgs juridisks paziņojums

|

31988L0344

Oficiālais Vēstnesis L 157 , 24/06/1988 Lpp. 0028 - 0033 Speciālizdevums somu valodā: Nodaļa 13 Sējums 17 Lpp. 0066  Speciālizdevums zviedru valodā: Nodaļa 13 Sējums 17 Lpp. 0066

		Padomes Direktīva(1988. gada 13. jūnijs)par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā(88/344/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā atšķirības valstu tiesību aktos, kas attiecas uz ekstrakcijas šķīdinātājiem, traucē pārtikas produktu brīvu apriti un var radīt nevienlīdzīgus konkurences apstākļus, tā tieši iespaidojot kopējā tirgus izveidi un darbību;tā kā tālab vajadzīga šo tiesību aktu tuvināšana, lai panāktu pārtikas produktu brīvu apriti;tā kā tiesību aktiem, kas attiecas uz ekstrakcijas šķīdinātājiem, ko izmanto pārtikas produktos, pirmām kārtām jārēķinās ar veselības aizsardzības prasībām un arī ar ekonomikas un tehnikas vajadzībām, ciktāl tās skar veselības aizsardzību;tā kā šādā tuvināšanā jāparedz arī vienota ekstrakcijas šķīdinātāju saraksta ieviešana pārtikas produktu un pārtikas sastāvdaļu izgatavošanai un tā kā ir jāprecizē arī galvenie tīrības kritēriji;tā kā tehnoloģiski pareizi izmantojot ekstrakcijas šķīdinātājus, pārtikas produktiem vai to sastāvdaļām ir jābūt brīvām no visām šķīdinātāju nogulsnēm vai to lielākās daļas;tā kā šādos apstākļos nogulsnes vai derivāti pārtikas galaproduktos vai to sastāvdaļās var būt negribēti, bet tehniski nenovēršami;tā kā, lai gan parasti noder īpaši ierobežojumi, nav vajadzības tos noteikt Pielikuma I daļā uzskaitītām vielām, kas atzītas par pieļaujamām no patērētāju drošības viedokļa, ja tās izmanto tehnoloģiski pareizi;tā kā veselības aizsardzības interesēs jāievieš izmantošanas nosacījumi citiem Pielikuma II un III daļā uzskaitītiem ekstrakcijas šķīdinātājiem un nogulsnēm, kas pieļaujamas pārtikā un pārtikas sastāvdaļās;tā kā, kamēr nav pieņemti Kopienas noteikumi par aromātvielām, dalībvalstīm jāatļauj kā ekstrakcijas šķīdinātājus dažu aromātvielu ieguvei izmantot vielas, ko lieto šādu vielu atšķaidīšanai un šķīdināšanai;tā kā noteikumi par dažiem ekstrakcijas šķīdinātājiem laika gaitā jāpārskata, pamatojoties uz jaunākiem zinātnes un tehnikas atzinumiem par šo šķīdinātāju pieļaujamību un lietošanas nosacījumiem;tā kā ekstrakcijas šķīdinātājiem jāizstrādā īpaši tīrības kritēriji, kā arī analīzes un paraugu ņemšanas metodes, lai noteiktu ekstrakcijas šķīdinātājus pārtikas produktos un uz tiem;tā kā, ja jaunāki dati liecina, ka šajā direktīvā minētu ekstrakcijas šķīdinātāju izmantošana apdraud veselību, dalībvalstīm jāspēj līdz lēmuma pieņemšanai Kopienas līmenī pārtraukt vai ierobežot to izmantošanu, vai padarīt stingrākus jau uzliktos ierobežojumus;tā kā paraugu ņemšanas un analīzes metožu izstrāde uzskaitīto vielu pārbaudei, kā arī to tīrības standartu noteikšana ir tehniski pasākumi, un tā kā, lai tos vienkāršotu un paātrinātu, kā arī atvieglotu to piemērošanu, vēlams nodrošināt dalībvalstu un Komisijas ciešu sadarbību Pārtikas pastāvīgajā komitejā, kas nodibināta ar Padomes Lēmumu 69/414/EEK [4],IR PIEŅĒMUSI ŠO DIREKTĪVU.1. pants1. Šī direktīva attiecas uz ekstrakcijas šķīdinātājiem, ko izmanto vai paredzēts izmantot, ražojot pārtikas produktus vai pārtikas sastāvdaļas.Šī direktīva neattiecas uz ekstrakcijas šķīdinātājiem, ko izmanto, ražojot pārtikas piedevas, vitamīnus un citas uztura piedevas, ja vien šādas pārtikas piedevas, vitamīni vai uztura piedevas nav uzskaitītas Pielikumā.Dalībvalstis nodrošina to, ka pārtikas piedevu, vitamīnu un citu uztura piedevu izmantojums pārtikas produktos nerada ekstrakcijas šķīdinātāju nogulsnes tādā līmenī, kas apdraud cilvēku veselību.2. Šī direktīva neiespaido dalībvalstu tiesību aktus, kas nosaka to, kā metanolu, 1-propanolu, 2-propanolu un trihloretilēnu izmantot kā ekstrakcijas šķīdinātājus, ražojot pārtikas produktus vai pārtikas sastāvdaļas.3. Šajā direktīvā:a) "šķīdinātāji" nozīmē visas vielas pārtikas produktu vai jebkuru tās komponentu šķīdināšanai, to starpā indīgas vielas, kas ir šajos pārtikas produktos vai uz tiem;b) "ekstrakcijas šķīdinātāji" nozīmē šķīdinātājus, ko izmanto, izejvielu apstrādē ekstrahējot pārtikas produktus vai šo produktu komponentus, vai sastāvdaļas, ko izvada no tiem, un kas tomēr var radīt negribētas, bet tehniski nenovēršamas nogulsnes vai derivātus pārtikas produktos vai pārtikas sastāvdaļās.2. pants1. Dalībvalstis pārtikas produktu vai pārtikas sastāvdaļu ražošanā atļauj izmantot kā ekstrakcijas šķīdinātājus vielas un materiālus, kas uzskaitīti pielikumā, ja tos izmanto saskaņā ar nosacījumiem un, vajadzības gadījumā, nepārkāpjot maksimālos nogulšņu ierobežojumus, kas tajā noteikti.Dalībvalstis nevar aizliegt, ierobežot vai kavēt pārtikas produktu vai pārtikas sastāvdaļu tirdzniecību tādēļ, ka tajās ir ekstrakcijas šķīdinātāji vai to nogulsnes, ja šī pārtika atbilst šīs direktīvas noteikumiem.2. Dalībvalstis neatļauj izmantot citas vielas un materiālus kā ekstrakcijas šķīdinātājus, kā arī pielikumā uzskaitītajiem ekstrakcijas šķīdinātājiem neatvieglo lietošanas nosacījumus vai nepaaugstina pieļaujamo nogulšņu līmeni salīdzinājumā ar pielikumā norādīto līmeni.3. Līdz Kopienas noteikumu pieņemšanai par vielām, ko izmanto aromātvielu atšķaidīšanai un šķīdināšanai, dalībvalstis savā teritorijā var ļaut aromātvielu ekstrakcijā no dabiskām garšvielām izmantot kā šķīdinātājus vielas, ko lieto aromātvielu šķīdināšanai un atšķaidīšanai.4. Ūdeni, kam pievienotas vielas, kuras regulē skābumu vai sārmainību, tāpat citas pārtikas vielas ar šķīdinātāja īpašībām, kā arī etanolu drīkst izmantot kā ekstrakcijas šķīdinātājus pārtikas produktu vai pārtikas sastāvdaļu ražošanā.5. Divos gados pēc šīs direktīvas pieņemšanas Komisija, apspriedusies ar Pārtikas pētniecības komiteju, pārskata noteikumus, kas attiecas uz pielikuma I daļu un turpmāk minētām vielām, un ierosina vajadzīgos grozījumus, lemjot Līguma 100.a panta noteiktajā kārtībā:1-butanols2-butanolsmetil-1-propanolsmetil-2-propanolsmetilacetātscikloheksānsdihlormetānsheksānsetilmetilketonsizobutānsdietilēterisŠajā grozījumā Padome nolemj, vai nogulsnes ekstrakcijas šķīdinātājos, kas uzskaitīti pielikuma III daļā, attiecas uz aromātvielām vai pārtikas produktiem.6. Komisija, apspriedusies ar Pārtikas pētniecības komiteju, vēlreiz pārskata vielas, kas minētas 1. panta 2. punktā, un iesniedz Padomei piemērotus priekšlikumus:- gadus pēc šīs direktīvas pieņemšanas - par metanolu, 1-propanolu un 2-propanolu,- gadus pēc šīs direktīvas pieņemšanas - par trihloretilēnu.3. pantsDalībvalstis veic visus pasākumus, lai nodrošinātu, ka vielas un materiāli, kas pielikumā uzskaitīti kā ekstrakcijas šķīdinātāji, atbilst šādiem tīrības kritērijiem:a) tajos nav neviena elementa vai vielas toksiski bīstamā daudzumā;b) atkarībā no izņēmumiem, kas saistīti ar c) apakšpunktā minētajiem īpašiem tīrības kritērijiem, tajos nav vairāk par 1 mg/kg arsēna vai vairāk par 1 mg/kg svina;c) tās atbilst īpašiem tīrības kritērijiem, kas noteikti saskaņā ar 4. pantu.4. pantsŠis direktīvas 6. pantā minētajā kārtībā nosaka:a) analīzes metodes, kas vajadzīgas, lai pārbaudītu atbilstību vispārējiem un īpašiem tīrības kritērijiem, kas minēti 3. pantā;b) paraugu ņemšanas kārtību un ekstrakcijas šķīdinātāju kvantitātes un kvalitātes analīzes metodes, kas uzskaitītas pielikumā un ko izmanto pārtikas produktos vai pārtikas sastāvdaļās;c) vajadzības gadījumā - pielikumā uzskaitīto ekstrakcijas šķīdinātāju īpašus tīrības kritērijus un, it īpaši, maksimāli pieļaujamo dzīvsudraba un kadmija daudzumu ekstrakcijas šķīdinātājos; šie kritēriji jāapstiprina trijos gados pēc šīs direktīvas pieņemšanas.5. pants1. Ja pēc šīs direktīvas pieņemšanas kāda dalībvalsts ieguvusi jaunus vai pārvērtējusi jau zināmos datus un tai ir pietiekams iemesls secināt, ka cilvēku veselību var apdraudēt kāda no pielikumā uzskaitītām vielām, ja to izmanto pārtikas produktos, vai viena vai vairāku 3. pantā minēto komponentu līmenis, kurus satur šīs vielas, kaut gan attiecīgā viela atbilst šīs direktīvas nosacījumiem, dalībvalsts var savā teritorijā uz laiku pārtraukt vai ierobežot attiecīgo noteikumu piemērošanu. Par to dalībvalsts tūlīt informē pārējās dalībvalstis un Komisiju un pamato savu lēmumu.2. Komisija, cik iespējams drīz, izskata attiecīgās dalībvalsts sniegtos pierādījumus un apspriežas ar Pārtikas produktu pastāvīgo komiteju, un tūlīt sniedz atzinumu, kā arī veic vajadzīgos pasākumus, kas var aizstāt 1. punktā minētos pasākumus.3. Ja Komisija uzskata, ka šai direktīvai ir vajadzīgi grozījumi, lai varētu pārvarēt 1. punktā minētās grūtības un nodrošināt veselības aizsardzību, tā sāk 6. pantā noteikto procesu, lai pieņemtu grozījumus. Visas dalībvalstis, kas izstrādājušas drošības pasākumus, tādā gadījumā var tos turpināt, kamēr to teritorijā stājas spēkā šie grozījumi.6. pants1. Ja jāveic šajā pantā noteiktais process, tad priekšsēdētājs iesniedz šo jautājumu Pārtikas produktu pastāvīgai komitejai.2. Komisijas pārstāvis iesniedz Komitejai veicamo pasākumu projektu. Komiteja sniedz atzinumu par projektu priekšsēdētāja noliktā laikā atkarībā no jautājuma steidzamības. Atzinumu izsaka vairākums, kas noteikts līguma 148. panta 2. punktā attiecībā uz tādiem lēmumiem, kas Padomei jāpieņem pēc Komisijas priekšlikuma. Dalībvalstu pārstāvju balsis Komitejā sver tā, kā noteikts minētajā pantā. Priekšsēdētājs nebalso.3. a) Komisija apstiprina nodomātos pasākumus, ja tie saskan ar Komitejas atzinumu.b) Ja nodomātie pasākumi nesaskan ar Komitejas atzinumu vai atzinums nav sniegts, Komisija tūlīt iesniedz Padomei priekšlikumu par pasākumiem, kas jāveic. Padome lemj ar kvalificētu balsu vairākumu.c) Ja trijos mēnešos pēc tam, kad jautājums iesniegts Padomei, tā nav apstiprinājusi pasākumus, Komisija apstiprina ierosinātos pasākumus.7. pants1. Dalībvalstis veic visus vajadzīgos pasākumus, lai nodrošinātu, ka vielas, kas uzskaitītas pielikumā un ko paredzēts izmantot kā ekstrakcijas šķīdinātājus pārtikas produktos, nevar pārdot, ja uz to iesaiņojuma, traukiem vai etiķetēm nav šādu skaidri saskatāmu, viegli salasāmu un neizdzēšamu datu:a) tirdzniecības nosaukums, kā minēts pielikumā;b) skaidra norāde, ka materiāls kvalitātes dēļ der izmantošanai pārtikas produktu vai pārtikas sastāvdaļu ekstrakcijā;c) partijas vai daudzuma norāde;d) Kopienā reģistrēta ražotāja vai iepakotāja, vai tirgotāja vārds vai nosaukums un adrese;e) neto tilpums;f) vajadzības gadījumā īpaši glabāšanas noteikumi vai lietošanas nosacījumi.2. Atkāpjoties no 1. punkta, 1. punkta c), d), e) un f) apakšpunktā precizētās ziņas var uzrādīt tikai tirdzniecības dokumentos, kas attiecas uz partiju vai daudzumu, un kas jāsaņem piegādes laikā vai pirms tās.3. Šis pants nav pretrunā precīzākiem vai izvērstākiem Kopienas noteikumiem attiecībā uz svariem un mēriem vai noteikumiem, kas attiecas uz klasifikāciju, iesaiņojumu un marķējumu vai uz bīstamām vielām un preparātiem.4. Dalībvalstis nenosaka sīkākas prasības datiem, kuru sniegšanu paredz šis pants.Dalībvalstis tomēr nodrošina to, ka aizliedz ekstrakcijas šķīdinātāju pārdošanu savā teritorijā, ja šajā pantā paredzētie dati nav uzrādīti valodā, kas pircējiem ir viegli saprotama, ja nav veikti citi pasākumi, kas nodrošina pircēju informēšanu. Šis noteikums neliedz šādus datus uzrādīt vairākās valodās.8. pants1. Šī direktīva attiecas arī uz ekstrakcijas šķīdinātājiem, ko izmanto vai ko domāts izmantot, ražojot pārtikas produktus vai sastāvdaļas importēšanai Kopienā.2. Šī direktīva neattiecas uz ekstrakcijas šķīdinātājiem vai pārtikas produktiem, kas paredzēti eksportam ārpus Kopienas.9. pantsDalībvalstis veic vajadzīgos pasākumus, lai šo direktīvu īstenotu trijos gados pēc tās pieņemšanas, un tādējādi no tā brīža ļautu tirgoties ar ekstrakcijas šķīdinātājiem un tos izmantot saskaņā ar šīs direktīvas noteikumiem un aizliegtu tirgoties un izmantot ekstrakcijas šķīdinātājus, kas neatbilst šiem noteikumiem. Dalībvalstis tūlīt par to informē Komisiju.10. pantsŠī direktīva ir adresēta dalībvalstīm.Luksemburgā, 1988. gada 13. jūnijāPadomes vārdā —priekšsēdētājsI. Kiechle[1] OV C 312, 17.11.1983., 3. lpp. un OV C 77, 23.03.1985., 7. lpp.[2] OV C 12, 14.01.1985., 152. lpp. un OV C 68, 14.03.1988., 51. lpp.[3] OV C 206, 06.08.1984., 7. lpp.[4] OV L 291, 19.11.1969., 9. lpp.--------------------------------------------------PIELIKUMSEKSTRAKCIJAS ŠĶĪDINĀTĀJI, KURUS DRĪKST IZMANTOT, APSTRĀDĀJOT IZEJVIELAS, PĀRTIKAS PRODUKTUS, PĀRTIKAS KOMPONENTUS VAI PĀRTIKAS SASTĀVDAĻASI DAĻAEkstrakcijas šķīdinātāji, ko var lietot visām vajadzībām, ievērojot pareizu tehnoloģiju [1]Nosaukums |propāns |butāns |butilacetāts |etilacetāts |etanols |oglekļa dioksīds |acetons |slāpekļa oksīds |Nosaukums | Lietošanas nosacījumi (ekstrakcijas apraksta kopsavilkums) | Maksimāli pieļaujamais nogulšņu daudzums ekstrahētajā pārtikas produktā vai pārtikas sastāvdaļā |Heksāns | Tauku un eļļu ražošana vai pārtvaice un kakao sviesta ražošana Olbaltuma produktu un attaukoto pulveru pagatavošana Attaukoto labības graudu pagatavošana Attaukoti sojas produkti | 5 mg/kg taukos vai eļļā vai kakao sviestā 10 mg/kg pārtikā, kas satur olbaltuma produktus un attaukotos pulverus 5 mg/kg attaukotos labības graudos 30 mg/kg sojas produktos, ko pārdod galapatērētājiem |Metilacetāts | Kofeīna ekstrakcija vai kairinātāju un rūgtinātāju ekstrakcija no kafijas un tējas Cukura ražošana no melases | 20 mg/kg kafijā vai tējā 1 mg/kg cukurā |Etilmetilketons | Tauku un eļļu pārtvaice Kofeīna ekstrakcija vai kairinātāju un rūgtinātāju ekstrakcija no kafijas un tējas | 5 mg/kg taukos vai eļļā 20 mg/kg kafijā vai tējā |Dihlormetāns | Kofeīna ekstrakcija vai kairinātāju un rūgtinātāju ekstrakcija no kafijas un tējas | 10 mg/kg grauzdētā kafijā un 5 mg/kg tējā |Nosaukums | Maksimāli pieļaujamais nogulšņu daudzums pārtikas produktā ekstrakcijas šķīdinātāja izmantošanas dēļ, izgatavojot aromātvielas no dabiskām garšvielām |Dietilēteris | 2 mg/kg |Izobutāns | 1 mg/kg |Heksāns | 1 mg/kg |Cikloheksāns | 1 mg/kg |Metilacetāts | 1 mg/kg |1-Butanols | 1 mg/kg |2-Butanols | 1 mg/kg |Etilmetilketons | 1 mg/kg |Dihlormetāns | 0,1 mg/kg |Metil-1-propanols | 1 mg/kg |--------------------------------------------------


title: Komisijas Direktīva 80/590/EEK (1980. gada 9. jūnijs), ar kuru nosaka simbolu, ko var pievienot materiāliem un priekšmetiem, kas paredzēti saskarei ar pārtikas produktiem

text:
Svarīgs juridisks paziņojums

|

31980L0590

Oficiālais Vēstnesis L 151 , 19/06/1980 Lpp. 0021 - 0022 Speciālizdevums somu valodā: Nodaļa 13 Sējums 10 Lpp. 0203  Speciālizdevums grieķu valodā Nodaļa 13 Sējums 9 Lpp. 0125  Speciālizdevums zviedru valodā: Nodaļa 13 Sējums 10 Lpp. 0203  Speciālizdevums spāņu valodā: Nodaļa 13 Sējums 11 Lpp. 0024  Speciālizdevums portugāļu valodā Nodaļa 13 Sējums 11 Lpp. 0024

		Komisijas Direktīva 80/590/EEK(1980. gada 9. jūnijs),ar kuru nosaka simbolu, ko var pievienot materiāliem un priekšmetiem, kas paredzēti saskarei ar pārtikas produktiemEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1976. gada 23. novembra Direktīvu 76/893/EEK par dalībvalstu to tiesību aktu tuvināšanu, kuri attiecas uz materiāliem un izstrādājumiem, kas paredzēti saskarei ar pārtikas produktiem [1], un jo īpaši tās 7. panta 1. punkta a) apakšpunkta pēdējo ievilkumu,tā kā Direktīvas 76/893/EEK 7. panta 1. punkta a) apakšpunkta pēdējā ievilkumā ir paredzēts noteikt simbolu, ko materiāliem un izstrādājumiem var pievienot precizējuma "lietošanai pārtikā" vietā vai īpašas norādes vietā par to, kā lietojami šādi materiāli un izstrādājumi;tā kā šādam simbolam jābūt viegli saprotamam; tā kā bez tam to jāspēj atveidot uz materiāliem un izstrādājumiem vai uz citiem nesējiem ar iespējami labvēlīgiem tehniskajiem nosacījumiem;tā kā šīs regulas pielikumā atveidotais simbols atbilst šiem kritērijiem;tā kā šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 76/893/EEK 7. panta 1. punkta a) apakšpunkta pēdējā ievilkumā minētais simbols ir tas simbols, kas atveidots šīs regulas pielikumā.2. pantsDalībvalstis veic vajadzīgos pasākumus, lai atļautu lietot 1. pantā minēto simbolu no 1981. gada 1. janvāra.3. pantsŠī direktīva ir adresēta dalībvalstīm.Briselē, 1980. gada 9. jūnijāKomisijas vārdā —Komisijas loceklisÉtienne Davignon[1] OV L 340, 9.12.1976., 19. lpp.--------------------------------------------------BILAGANHANGANNEXANNEXEALLEGATOBIJLAGE+++++ TIFF +++++--------------------------------------------------


title: Commission Directive 92/4/EEC of 10 February 1992 amending Council Directive 78/663/EEC laying down specific criteria of purity for emulsifiers, stabilizers, thickeners and gelling agents for use in foodstuffs

text:
Avis juridique important

|

31992L0004

Official Journal L 055 , 29/02/1992 P. 0096 - 0097 Finnish special edition: Chapter 13 Volume 22 P. 0004  Swedish special edition: Chapter 13 Volume 22 P. 0004

KOMISIJAS DIREKTĪVA 92/4/EEK(1992. gada 10. februāris),ar kuru groza Padomes Direktīvu 78/663/EEK, ar ko nosaka īpašus tīrības kritērijus emulgatoriem, stabilizētājiem, biezinātājiem un recinātājiem, kas paredzēti izmantošanai pārtikas produktosEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēka uzturam paredzētos pārtikas produktos1, un jo īpaši tās 3. panta 3. punktu,tā kā, ņemot vērā preces aprakstu, kas pieņemts ar Pārtikas kodeksu, un, lai ņemtu vērā jaunas ražošanas metodes, jāgroza Padomes Direktīva 78/663/EEK2, kurā jaunākie grozījumi izdarīti ar Padomes Direktīvu 90/612/EEK3;tā kā saskaņā ar Direktīvas 89/107/EEK 6. pantu noteikumi, kas var ietekmēt sabiedrības veselības aizsardzību, ir apspriesti Pārtikas produktu zinātniskajā komitejā;tā kā šajā direktīvā paredzētie pasākumi ir saskaņā ar Pastāvīgās pārtikas produktu komitejas atzinumu,IR PIEŅĒMUSI ŠO DIREKTĪVU.1. pantsAr šo Direktīvas 78/663/EEK pielikumu groza atbilstoši šīs direktīvas pielikumā noteiktajam.2. pantsVēlākais līdz 1993. gada 1. jūnijam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, un dalībvalstis par to tūlīt informē Komisiju.Kad dalībvalstis pieņem šos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, kā izdarīt šādas atsauces.3. pantsŠī direktīva ir adresēta dalībvalstīm.Briselē, 1992. gada 10. februārīKomisijas vārdā  priekšsēdētāja vietnieks Martin BANGEMANNPIELIKUMSDirektīvas 78/663/EEK pielikumu groza šādi:Attiecībā uz kodu E 473 - saharozes esteri:a) pēdējo teikumu punktā par ķīmisko aprakstu aizstāj ar šādu teikumu:"To pagatavošanā nedrīkst izmantot organiskus šķīdinātājus, izņemot dimetilsulfoksīdu, dimetilformamīdu, etilacetātu, izopropanolu, izobutanolu un metiletilketonu.";b) punktam par izobutanola saturu pievieno šādus vārdus:"Metiletilketona saturs/ne vairāk kā 10 mg/kg.".1 OV L 40, 11.2.1989., 27. lpp.2 OV L 223, 14.8.1978., 7. lpp.3 OV L 326, 24.11.1990., 58. lpp.


title: Komisijas Direktīva 92/1/EEK (1992. gada 13. janvāris) par temperatūras kontroli cilvēku patēriņam paredzētu ātri sasaldētu pārtikas produktu transportēšanas līdzekļos, tirdzniecības bāzēs un noliktavās

text:
Svarīgs juridisks paziņojums

|

31992L0001

Official Journal L 034 , 11/02/1992 P. 0028 - 0029 Finnish special edition: Chapter 15 Volume 11 P. 0005  Swedish special edition: Chapter 15 Volume 11 P. 0005

KOMISIJAS DIREKTĪVA 92/1/EEK(1992. gada 13. janvāris)par temperatūras kontroli cilvēku patēriņam paredzētu ātri sasaldētu pārtikas produktu transportēšanas līdzekļos, tirdzniecības bāzēs un noliktavāsEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1988. gada 21. decembra Direktīvu 89/108/EEK par dalībvalstu tiesību aktu tuvināšanu attiecībā uz cilvēku patēriņam paredzētiem ātri sasaldētiem pārtikas produktiem[1], un jo īpaši tās 11. pantu,tā kā šajā gadījumā juridiskajiem noteikumiem jābūt ierobežotiem vienīgi līdz prasībām, kas nepieciešamas, lai apmierinātu būtiskas un ārkārtas vajadzības attiecībā uz temperatūras kontroli transportēšanas līdzekļos, tirdzniecības bāzēs un noliktavās, tādā veidā garantējot, ka pilnībā tiek uzturēta Direktīvas 89/108/EEK 5. pantā noteiktā temperatūra;tā kā šajā direktīvā paredzētie pasākumi saskan ar Pārtikas produktu pastāvīgās komitejas atzinumu,IR PIEŅĒMUSI ŠO DIREKTĪVU.1. pantsŠī direktīva attiecas uz temperatūras kontroli ātri sasaldētiem produktiem paredzētos transportēšanas līdzekļos, tirdzniecības bāzēs un noliktavās.2. pants1. Transportēšanas līdzekļiem, tirdzniecības bāzēm un noliktavām jābūt aprīkotām ar atbilstīgām nolasīšanas ierīcēm, lai, ievērojot pastāvīgas un regulāras laika atstarpes, kontrolētu gaisa temperatūru, kurai pakļauta cilvēku patēriņam paredzēta ātri sasaldēti pārtikas produkti.Transportēšanas gadījumā mēraparāti jāapstiprina kompetentām iestādēm tajā valstī, kurā reģistrēts transporta līdzeklis.Šādā veidā iegūtie temperatūras pieraksti operatoram jādatē un jāglabā vismaz vienu gadu vai ilgāk atkarībā no pārtikas produkta rakstura.2. Gaisa temperatūra uzglabāšanas laikā mazumtirdzniecībai izlikto preču saldējamos skapjos un vietējās sadales gaitā jāmēra vismaz ar vienu viegli saskatāmu termometru, kas, izvietojot pārtiku mazumtirdzniecībai saldējamos skapjos, gaisa temperatūru rāda skaidri iezīmētas maksimālas piekraušanas robežas līmenī.3. Dalībvalstis var pieļaut atkāpi no šā panta 1. punkta gadījumā, kad noietam mazumtirdzniecībā paredzētos krājumusglabā aukstuma kamerās, kuru tilpums mazāks par 10 kubikmetriem, lai gaisa temperatūru varētu mērīt ar viegli nolasāmu termometru.3. pantsDalībvalstīs stājas spēkā normatīvie un administratīvie akti, kas vajadzīgi, lai līdz 1993. gada 31. jūlijam izpildītu šīs direktīvas prasības, izņemot dzelzceļa jomu, kurai lēmumu par ieviešanas datumu pieņems vēlāk.Dalībvalstis par to nekavējoties informē Komisiju.Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces.4. pantsŠī direktīva ir adresēta dalībvalstīm.Briselē, 1992. gada 13. janvārīKomisijas vārdā priekšsēdētāja vietnieksMartin Bangemann[1] OV L 40, 11.2.1989., 34. lpp.


title: Komisijas Direktīva (1991. gada 16. janvāris), ar kuru papildina Padomes Direktīvu 88/388/EEK par dalībvalstu tiesību aktu tuvināšanu attiecībā uz garšvielām, ko izmanto pārtikas produktos, un izejmateriāliem to ražošanai

text:
Svarīgs juridisks paziņojums

|

31991L0071

Oficiālais Vēstnesis L 042 , 15/02/1991 Lpp. 0025 - 0026 Speciālizdevums somu valodā: Nodaļa 13 Sējums 20 Lpp. 0064  Speciālizdevums zviedru valodā: Nodaļa 13 Sējums 20 Lpp. 0064

		Komisijas Direktīva(1991. gada 16. janvāris),ar kuru papildina Padomes Direktīvu 88/388/EEK par dalībvalstu tiesību aktu tuvināšanu attiecībā uz garšvielām, ko izmanto pārtikas produktos, un izejmateriāliem to ražošanai(91/71/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1988. gada 22. jūnija Direktīvu 88/388/EEK par dalībvalstu tiesību aktu tuvināšanu attiecībā uz garšvielām, ko izmanto pārtikas produktos, un izejmateriāliem to ražošanai [1], un jo īpaši tās 6. panta 4. punktu,tā kā atšķirības starp dalībvalstu normatīvajiem un administratīvajiem aktiem attiecībā uz to garšvielu marķēšanu, kas paredzētas pārdošanai gala patērētājam, var kavēt šo produktu brīvu apriti un novest pie nevienlīdzīgiem konkurences nosacījumiem;tā kā patērētāja informēšanai un aizsardzībai vajadzētu būt jebkuru marķēšanas noteikumu galvenajam mērķim;tā kā saskaņā ar kārtību, kas noteikta Padomes Direktīvas 88/388/EEK 10. pantā, veicamo pasākumu projekts bija iesniegts Pārtikas produktu pastāvīgajai komitejai, kura nespēja sniegt atzinumu; tā kā saskaņā ar to pašu kārtību Komisija pēc tam iesniedza Padomei priekšlikumu attiecībā uz veicamajiem pasākumiem;tā kā Padome, beidzoties trīs mēnešu termiņam, neparedzēja nekādus pasākumus, Komisijai jāparedz ierosinātie pasākumi,IR PIEŅĒMUSI ŠO DIREKTĪVU.1. pantsPievieno šādu pantu:"9. a pants1. Garšvielas, kas paredzētas pārdošanai gala patērētājam, nedrīkst laist tirgū, ja uz to marķējuma nav norādītas šādas obligātas ziņas, kurām vajadzētu būt skaidri saskatāmām, viegli izlasāmām un neizdzēšamām:a) vai nu vārds "garšviela", vai kāds konkrētāks garšvielas nosaukums vai apraksts;b) vai nu vārdi "pārtikas produktiem", vai kāda konkrētāka atsauce uz pārtikas produktiem, kam šī garšviela domāta;c) minimālais derīguma termiņš atbilstīgi Padomes Direktīvas 79/112/EEK [2] 3. panta 1. punktam Nr. 4 un 9. pantam;d) vajadzības gadījumā, īpašos glabāšanas un lietošanas nosacījumus;e) lietošanas instrukcija, ja bez tās garšviela netiktu atbilstīgi lietota;f) tīrais daudzums, izteikts svara vai tilpuma vienībās;g) ražotāja vai fasētāja, vai Kopienā reģistrēta pārdevēja vārds vai uzņēmuma nosaukums un adrese;h) norāde vai zīme attiecībā uz partiju saskaņā ar Padomes Direktīvu 89/396/EEK [3];i) gadījumā, ja garšviela (garšvielas) ir maisījumā ar citām vielām - saraksts dilstošā kartībā pēc svara maisījumā, kurā norāda:- attiecīgo garšvielu vai garšvielas saskaņā ar iepriekšminēto a) apakšpunktu,- katras atsevišķās vielas vai materiāla nosaukumu vai, ja vajadzīgs, to E numurus.2. Vārdu "dabīgs" vai jebkuru citu vārdu, kam būtībā ir tā pati nozīme, var lietot tikai attiecībā uz garšvielām, kurās aromatizējošais komponents satur tikai garšvielas, kā definēts 1. panta 2. punkta b) apakšpunkta i) daļā, un garšvielu izstrādājumus, kā definēts 1. panta 2. punkta c) apakšpunktā. Ja garšvielu tirdzniecības apraksts satur atsauci uz pārtikas produktu vai garšvielas avotu, vārdu "dabīgs" vai jebkuru citu vārdu, kam būtībā ir tā pati nozīme, nedrīkst lietot, ja vien aromatizējošais komponents nav ar pienācīgu fizikālu apstrādi, fermentācijas vai mikrobioloģiskiem procesiem vai tradicionāliem ēdiena gatavošanas procesiem izdalīts pilnībā vai gandrīz pilnībā no attiecīgā pārtikas produkta vai garšvielas avota.3. Šajā pantā prasītos datus sniedz pircējam viegli saprotamā valodā, ja vien nav veikti citi pasākumi, lai nodrošinātu pircēja informētību. Šis noteikums neattur no šo datu norādīšanas dažādās valodās."2. pants1. Dalībvalstis vajadzības gadījumā groza savus normatīvos un administratīvos aktus tādā veidā, lai:- atļautu tirdzniecību ar produktiem, kas atbilst šai direktīvai vēlākais 1992. gada 30. jūnijā,- aizliegtu tirdzniecību ar produktiem, kas neatbilst šai direktīvai, sākot ar 1994. gada 1. janvāri.Tās nekavējoties informē par to Komisiju.2. Visi šādi noteikumi, ko pieņēmušas dalībvalstis, ietver atsauci uz šo direktīvu vai šādu atsauci pievieno to oficiālajai publikācijai. Sīki izstrādātas noteikumus par šo atsauci pieņem dalībvalstis.3. pantsŠī direktīva ir adresēta dalībvalstīm.Briselē, 1991. gada 16. janvārīKomisijas vārdā -priekšsēdētāja vietnieksMartin Bangemann[1] OV L 184, 15.7.1988., 61. lpp.[2] OV L 33, 8.2.1979., 1. lpp.[3] OV L 186, 30.6.1989., 21. lpp.--------------------------------------------------